b'\n_START_ARTICLE_\nEduard Raska\n_START_PARAGRAPH_\nEduard Raska (28. november 1944 M\xc3\xb5isak\xc3\xbcla \xe2\x80\x93 22. aprill 2008) oli eesti \xc3\xb5igusteadlane ja sotsioloog.\n_START_SECTION_\nEluk\xc3\xa4ik\n_START_PARAGRAPH_\nEduard Raska l\xc3\xb5petas 1970 Tartu Riikliku \xc3\x9clikooli \xc3\xb5igusteaduskonna. Kaitses 1974. aastal Tartu \xc3\x9clikooli erialan\xc3\xb5ukogus \xc3\xb5igusteaduste kandidaadi kraadi kriminalistika erialal ning 1988. aastal N\xc3\xb5ukogude Liidu Teaduste Akadeemia riigi- ja \xc3\xb5iguste instituudis \xc3\xb5igusteaduste doktori kraadi kriminoloogia alal. _NEWLINE_Ta on \xc3\xb5petanud kriminoloogiat ja sotsioloogiat Tartu \xc3\x9clikoolis, Tallinna Pedagoogika\xc3\xbclikoolis ja mitmes muus k\xc3\xb5rgkoolis. Eduard Raska oli \xc3\xbcks teerajajaist kriminoloogia, k\xc3\xa4itumish\xc3\xa4lvete, kuritegevuse sotsioloogia ja \xc3\xb5iguse sotsioloogia uurimissuundade arendamisel Eestis._NEWLINE_2003. aastal autasustati teda Valget\xc3\xa4he V klassi teenetem\xc3\xa4rgiga. 28. novembril 2008 avati Sisekaitseakadeemias Eduard Raska nimeline auditoorium, m\xc3\xa4lestamaks kooli loojat ja esimest rektorit.'